สำหรับวันนี้ก็จะพาไปรับประทานอาหารค่ำกันที่ห้องอาหารเฟลมนะคะ ซึ่งเป็นห้องอาหารเดียวกับที่ได้รีวิวมื้อกลางวันไปแล้วนั่นแหละนะฮับ ปกติห้องอาหารนี้ถ้าเป็นคืนวันเสาร์จะเป็นธีมไนท์ด้วยค่ะ ชื่อ ไฟร์ออนเดอะบีช ซึ่งเป็นธีมหนึ่งที่ได้รับความนิยมจากแขกของที่นี่มากๆ แต่ว่าเรากลับเย็นวันเสาร์ เลยได้แต่มารับประทานเฉยๆ ไม่ได้ดูโชว์ของเค้านะคะ แหะๆ
ห้องอาหารนี้ก็อย่างที่เคยแปะรูปนะคะ อยู่ที่ริมหาดและสระว่ายน้ำใหญ่หนึ่งในสองสระของที่นี่ค่ะ

ก่อนลงไปเราก็ไปเปลี่ยนเสื้อผ้าก่อน แล้วก็มารอคุณเอ๋ที่ล็อบบี้ค่ะ ชอบแสงสีที่ล็อบบี้มาก ดูอลังการดาวล้านดวงมากมาย

ระหว่างรอก็เก็บรูปห้องอาหารเฟลมจากมุมที่ล็อบบี้ก่อนค่ะ

นั่งบักกี้ลงไปที่หาดค่ะ เดินผ่านซุ้มต้นดอกลั่นทมเหมือนเดิมค่ะ แต่รอบนี้เป็นภาคกลางคืน สวยไปอีกแบบนะคะ

ห้องอาหารเฟลมยามค่ำคืนค่ะ แต่มื้อค่ำนี่เราจะไปนั่งตรงโต๊ะที่เป็นทรายได้แล้วนะคะ ซึ่งคืนนั้นคุณเอ๋ก็เซ็ตให้เรานั่งที่โต๊ะโซนนั้นค่ะ

ใกล้ๆ กันก็มีที่นั่งแบบครึ่งวงกลมที่มีกองไฟตรงกลางด้วยนะคะ เห็นแล้วนึกถึงค่ายลูกเสือ (แต่อิชั้นเป็นค่ายยุวกาชาดฮ่ะ) ตอนเด็กๆ

นั่งปุ๊บ พนักงานก็นำน้ำดื่มมาบริการค่ะ ซึ่งที่โรงแรมนี้ยังบริการน้ำดื่มแบบนี้ให้ฟรีนะคะ ไม่เหมือนบางโรงแรมที่ต้องซื้อเท่านั้นอะค่ะ

ต่อมาเป็นขนมปังซึ่งเป็นคอมพลิเมนทารีอีกเช่นกันค่ะ รอบนี้มาแบบอุ่นๆ กันเลยทีเดียว (โอเคนะคะ พอเม้นท์ไปเมื่อกลางวัน มื้อต่อมาก็ปรับปรุงเลย ฉับไวดีค่ะ)

มาดูกันว่าค่ำนั้นเราได้กินอะไรกันบ้างนะคะ สำหรับมื้อนั้นยังคงเป็นเขฟที (ที่ทำให้เรากินกันตอนมื้อกลางวัน) ค่ะ

menu แรกค่ะ เป็นแซลมอนตาตาร์ฉบับรสชาติไทยค่ะ

เครื่องเทศจะเน้นไปที่แบบไทยๆ น่ะค่ะ รสชาติออกเปรี้ยวนำ ไม่แน่ใจว่าเป็นเพราะเราบีบมะนาวตามที่เชฟแนะนำหรือเปล่านะคะ จากนั้นก็เผ็ดตาม แต่ไม่รู้ว่าเป็นเผ็ดจากอะไรค่ะ

จานต่อไปค่ะ เคอรี่เสต็กค่ะ (จะเห็นว่าตอนแรกมาเสิร์ฟยังไม่มีตัวโปะหน้านะคะ เชฟทำสดๆ มาแล้วเอามาโปะเพิ่มให้ตอนเสิร์ฟค่ะ)

ตัวเนื้อใช้เทนเดอร์ลอยด์นะคะ ตัวเนื้อนุ่มชุ่มฉ่ำมากค่ะ อร่อยเลิศมาก แล้วก็โปะหน้ามาด้วยลาบค่ะ ส่วนที่อยู่ในแก้วเล็กๆ นั่นคือต้มแซ่บนะคะ และซอสเป็นซอสเขียวหวาน (เห็นความสร้างสรรค์ของเชฟทีมั้ยฮะ)

โดยรวมประทับใจกับจานนี้มากนะคะ ตัวเนื้อเทนเดอร์ลอยด์ทำมาได้อร่อยมากมายค่ะ ชอบๆ

ต่อไปเป็นเมนูของหวานกันบ้างนะคะ กับข้าวเหนียวมะม่วงไอศกรีมมะพร้าวค่ะ

สำหรับเมนูนี้ มีกลิ่นของฮอว์ธอร์นด้วยนะคะ รสโดยรวมโอเคค่ะ ถ้าใครชอบมะม่วงน่าจะชอบหละ แต่เราชอบตัวถั่วๆ ที่มากับมะม่วงค่ะ อร่อยเชียว